Diari Oficial de la Generalitat Valenciana


Sumari del DOGV 5791, del 24-06-2008 (2008/7295)

Assumpte Civil 001459/2007. Notificació de la interlocutòria a Paula Calvo Izquierdo.
-------------------------------------------------------------------------------------

### Dades del document

Número de DOGV
:   5791

Data del DOGV
:   24-06-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/7295


Data del document
:   22-05-2008

Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Descriptors 

:   * sistema judicial

Assumpte Civil 001459/2007. Notificació de la interlocutòria a Paula Calvo Izquierdo. [2008/7295]  
Rosa María Martínez Molina, secretària del Jutjat de Primera Instància número 7 de Castelló.  
En el judici a què es fa referència, s'ha dictat la resolució que té el text literal que és com segueix:  
Interlocutòria número 000230/08.  
Castelló, 14 de maig de 2008.  
Fets:  
Primer  
La procuradora senyora Castro Campillo, en nom i representació de José Serrano Serrano, en les actuacions de modificació de mesures número 1344/2007, va deduir la sol·licitud de modificació provisional de mesures definitives contra la senyora Paula Calvo Izquierdo, per mitjà d'altressí en la demanda principal, en els termes següents:  
1. Extingir la pensió d'aliments del fill major d'edat.  
2. Oficiar al Ministeri d'Economia per a deixar sense efecte la retenció mensual del salari del demandant.  
Segon  
Formada l'oportuna peça separada, que es va registrar amb el número 1459/2007, es va citar les parts i el Ministeri Fiscal a la compareixença prevista en l'article 773.3 de la Llei d'Enjudiciament Civil, que va tindre lloc el dia 13 de maig de 2008, i va comparéixer la part actora, que es va ratificar en la seua sol·licitud, mentre que la demandada no va comparéixer, a pesar d'estar degudament citada.  
Tercer  
Sol·licitada la recepció a prova, sa senyoria va accedir a allò que s'ha sol·licitat, i va procedir a la pràctica de la proposta i admesa, que per la part demandant va consistir en: documental (que va aportar en l'acte). Practicada tota la prova en l'acte, van quedar concluses les actuacions sense més tràmits.  
Fonaments jurídics:  
Primer  
L'article 775.3 de la LEC preveu la possibilitat que les parts puguen sol·licitar, en la demanda o en la contestació, la modificació provisional de les mesures definitives concedides en un plet anterior. Esta petició se substanciarà d'acord amb el que preveu l'article 773. La pretensió ha de dilucidar-se d'acord amb l'últim incís de l'article 91 del Codi Civil, que preveu que les mesures acordades en les sentències de separació, nul·litat o divorci podran ser modificades quan s'alteren substancialment les circumstàncies, i a l'article 775.1 de la LEC, que es pronuncia en idèntic sentit.  
Com indica la reiterada jurisprudència de les audiències provincials (entre moltes altres, SAP Castelló, secció primera, de 26 de maig de 1999), les mesures adoptades, judicialment o convencionalment, per a regular els efectes de la separació o del divorci, no estan afectades per la santedat de la cosa jutjada i es poden modificar per canvi de les circumstàncies, segons disposa l'article 90, paràgraf tercer del Codi Civil, quan diu que «les mesures que el Jutge adopte en defecte d'acord o les convingudes pels cònjuges, podran ser modificades judicialment o per nou conveni quan s'alteren substancialment les circumstàncies» i encara que este article es destina a la regulació del conveni, el paràgraf citat es referix tant a les mesures convencionals com a les judicials, i s'ha d'afegir que també l'article 91 in fine del dit codi disposa que les mesures acordades en defecte d'acord dels cònjuges poden ser modificades «quan s'alteren substancialment les circumstàncies.» És això així perquè el pronunciament de tota sentència de separació o de divorci relatiu als efectes secundaris d'esta, i a les mesures corresponents que els disciplinen, per referir-se aquells a aspectes contingents i sobretot perquè estan estretament lligats a realitats vivencials, i per això canviants, no pot quedar inamovible i invariable al contrari del que ocorre amb els efectes primaris o essencials, que una vegada adquirix fermesa la sentència tenen el valor de cosa jutjada, i per tant, esdevenen intangibles. Per això, és valor entés en pràcticament tots els ordenaments jurídics que estos efectes secundaris, i les mesures adoptades per a regular-los, tenen una validesa rebus sic stantibus, i modificada seriosament la realitat subjacent que va aconsellar o va determinar-ne l'originària ordenació en aquell primer sentit, han de ser modificades paral·lelament perquè s'adapten justament i correctament a la nova realitat. Els esmentats articles 90, paràgraf tercer i 91, últim paràgraf, del Codi Civil no pretenen una altra cosa; encara que també es troben més avant altres preceptes, quan es regulen algunes mesures en concret, que contenen normes expresses en què es reconeix i ordena novament la seua modificabilitat d'acord amb l'alteració de les circumstàncies com l'article 93, que quan es referix a la contribució de cada progenitor per a pagar els aliments als fills, parla de l'«acomodació de les prestacions a les circumstàncies econòmiques i necessitats dels fills en cada moment», i també l'article 94, que al regular el dret de visites i relacions amb els seus fills del progenitor que no els tinga amb ell, preveu al final que el jutge «podrà limitar o suspendre (este dret) si es donaren circumstàncies greus que així ho aconsellen o s'incompliren greument o reiteradament els deures imposats per la resolució judicial», així com quant a la pensió compensatòria de l'article 97, que l'article 100 diu que «només podrà ser modificada per alteracions substancials en la fortuna de l'un i l'altre cònjuge». En definitiva, perquè, pot afirmar-se que les mesures judicialment adoptades estan sotmeses a una legal clàusula d'actualització que depén d'una variació substancial de la conjuntura en què van ser acordades. Ara bé, pressupost per al canvi d'estes mesures és l'alteració substancial de les circumstàncies, la qual cosa exigeix una ponderació pel jutjador de les concurrents en el moment que va adoptar les mesures la modificació de la qual es pretén i de les actuals, però el concepte d'alteració substancial de les circumstàncies, i sobretot l'apreciació de la «substancialitat», són determinacions totalment casuístiques, i encara que quan la llei parla d'alteració substancial pareix referir-se al fet que ha de ser greu, no obstant això, esta gravetat no es pot entendre com a supòsit derivat de variacions extraordinàries i insòlites en les circumstàncies, sinó com importants d'acord amb la configuració inicial de les prestacions que es vol equilibrades, com demostra la possibilitat que s'aproven novament quan comporten un greu perjudici per als cònjuges; per això quan el manteniment de la situació originàriament pactada o adoptada pel jutge supose la producció d'un perjudici d'esta entitat, o si més no no lleu, per a una de les parts, s'ha de considerar que estem davant de la substancialitat de l'alteració que l'article 90 menciona.  
Segon  
En el cas d'actuacions, la modificació que amb caràcter provisional se sol·licita consistix en la supressió de la pensió d'aliments que el demandant ha de pagar a favor del fill en virtut de la sentència de divorci de 4 d'abril de 1991 (procediment 209/1990 del Jutjat de Primera Instància Número 2 de Castelló). En la dita sentència es va mantindre l'obligació del senyor Serrano Serrano de pagar una pensió d'aliments per al fill establida en la prèvia sentència de separació de data 2 d'abril de 1986 (procediment 558/85 del mateix Jutjat), la qual, al seu torn, s'havia remés a la interlocutòria de mesures provisionals de data 28 d'octubre de 1985, que va fixar eixa pensió en 15.000 pessetes mensuals. En la data en què es va establir per primera vegada la pensió d'aliments (interlocutòria de mesures provisionals) el fill tenia a penes tres anys d'edat (va nàixer el 14 d'abril de 1982), mentre que en l'actualitat té ja 26 anys. Consta igualment, per mitjà de la informació remesa per REGIN, que el fill està donat d'alta en la Seguretat Social des de 1999, i que des de l'1 de juny de 2005 figura d'alta en el Règim Especial d'Autònoms, la qual cosa suposa que en l'actualitat disposa d'ingressos econòmics propis que el doten d'autonomia econòmica. Per això, i de conformitat amb l'article 152.3 del Codi Civil, ha de donar-se per extingida l'obligació del demandant de continuar pagant esta pensió.  
Consta igualment que en la nòmina del senyor Serrano Serrano es fa mensualment una retenció a favor de la demandada, que es correspon amb la pensió que havia de pagar en virtut de les sentències de separació i divorci, per la qual cosa, com que s'ha deixat sense efecte eixa pensió, haurà de deixar-se sense efecte esta retenció, per la qual cosa haurà d'oficiar-se a l'entitat pagadora de la nòmina, perquè deixen de retindre d'ara endavant.  
Tercer  
De conformitat amb l'article 773.3 de la Llei 1/2000, contra esta interlocutòria no es pot interposar cap recurs.  
Part dispositiva:  
Atés allò que s'ha exposat, José Luis Conde-Pumpido García, magistrat jutges de Primera Instància número 7 de Castelló, disposa modificar provisionalment les mesures definitives acordades en el procediment de divorci número 209/1990 del Jutjat de Primera Instància Número 2 de Castelló, en els termes següents:  
1. Es deixa sense efecte l'obligació de José Serrano Serrano de pagar a Paula Calvo Izquierdo la pensió d'aliments per al fill comú d'ambdós, Víctor Serrano Calvo.  
2. Es deixa sense efecte la retenció practicada sobre la nòmina del senyor Serrano.  
Estes mesures quedaran sense efecte, en tot cas, quan siguen substituïdes per la de la sentència definitiva, o quan es pose fi al procediment de qualsevol altre mode.  
Per a l'efectivitat d'allò que s'ha acordat, oficieu a la Unitat de Classes Passives de la Delegació d'Economia i Hisenda de Castelló perquè deixen sense efecte les retencions que han practicat sobre la nòmina del senyor Serrano Serrano.  
Notifiqueu esta resolució a les parts i feu-los saber que contra esta no es pot interposar cap recurs.  
Esta és la meua interlocutòria, que ordene i firme.  
Atés que es desconeix l'actual domicili o la residència de la part demandada, per provisió de 14 de maig de 2008 el senyor jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat publicar este edicte en el Diari Oficial de la Comunitat Valenciana per a portar a efecte la diligència de notificació d'interlocutòria a Paula Calvo Izquierdo.  
Castelló de la Plana, 22 de maig de 2008.- La secretària judicial: Rosa María Martínez Molina.